open-index/open-wikipedia-markdown huggingface dataset:
Pentatomomorpha

**Pentatomomorpha** sunt infraordo insectorum ordinis Hemipterorum. Inter animalia quae hic colliguntur sunt Pentatomidae, Aradidae, Lygaeidae, et Rhyparochromidae, quarum omnes arte cum Cimicomorphis coniunctae sunt.

## Systematica
Quinque superfamiliae usitate in Pentatomomorpha digeruntur. Aradoidea sunt basalissimus grex exstans, cum aliae, saepe ut cladus **Trichophora** coniunctae, recentiores sunt:
* Aradoidea
* Pentatomoidea
* Coreoidea
* Lygaeoidea
* Pyrrhocoroidea

Inter hos infraordines, Pentatomoidea stirpem repraesentare videntur plerumque monophyleticam ut traditionaliter datum, cum aliae sunt stirpes arte conectae, quibus redelimitatio necessaria est.

* Hyocephalidae
* *Nysius aa*

## Notae
## Nexus externi
Regula tertiae mediae

**Regula tertiae mediae** in ingeniaria civili dicit nullam intentionem in muro vel fundamento fieri si vis resultans intra mediam structurae tertiam iacet. Haec regula in variis libris definitivis in ingeniaria civili tractatur, atque adhibetur solum ad fundamenta quae quadra vel rectangula in prospectu formarum sunt. Ad fundamenta rotunda, alia regula, regula quartae mediae, adhibetur.

## Notae
Categoria:Ingeniaria structuralis
Plataspidae

[thumb|thumbtime=54|*[Coptosoma scutellatum* in *Onobrychi.*]]
**Plataspidae** (a nonnullis auctoribus recentioribus, contra ICZN Code Article 29.5, Plataspididae falso appellatae) sunt familia superfamiliae Pentatomoideorum, quae in Mundo Vetere endemicae sunt. *Megacopta cribraria,* una ex speciebus, in Civitates Foederatas nuper introducta est, ubi pestis *Glycinis max* viget.

## Genera
Inter genera sunt:
* *Arefbea*
* *Brachyplatys*
* *Ceratocoris*
* *Coptosoma*
* *Libyaspis*
* *Megacopta*
* *Severiniella*

## Notae
Abdoulaye Diop

**Abdoulaye Diop** (Brazzapoli natus die 17 Septembris 1965) est legatus et politicus Maliae. Alumnus est tam scholae nationalis administrationis Algeriensis universitatisque Parisiensis XI necnon  Lutetiae in urbe. Legatus Maliensis apud Civitates Foederatas Vasingtoniae die 8 Septembris 2003 factus est. Minister a rebus externis a die 11 Aprilis 2014 usque ad 30 Decembris 2017 meruit.

## Nexus externi 
* "His Excellency Abdoulaye Diop" in *Washington Diplomat* (2003?)
* "Qui est Abdoulaye Diop, le ministre des Affaires étrangères" in *MaliJet* (9 Iulii 2014)

Categoria:Homines vivi
Categoria:Nati 1965
Categoria:Incolae rei publicae Congensis
Categoria:Politici Maliae
Categoria:Alumni Scholae Nationalis Administrationis (Algeria)
Categoria:Alumni Instituti Internationalis Administrationis Publicae (Lutetia)
Categoria:Alumni universitatum et scholarum Parisiensium
Anachoreta

thumb|Imago a Theodoro Axentowicz anno 1881 confecta, cui titulus *Anachoreta*
**Anachoretae** (Graece ''*, ad litteras "homo sese retrahens") sunt viri qui in solitudine meditationes et exercitia spiritalia sine perturbatione agere volebant. Ne confundantur cum eremitis, qui saepe in communitatibus congregati vitam paulo minus solitariam praeferebant.

## Historia
Antecessores eorum habentur in Sacris scripturis Elias et Elisaeus et insuper Ioannes Baptista.

Anachoretarum praxis ex tempore persecutionum Christianorum venit. In desertis Aegypti, Syriae et Palaestinae vixerunt plura centena hominum modo vario castigantium. Scopus eorum fuit omnium carnalium mortificatio et unio mystica cum Deo. In Oriente anachoretarum momentum maximum fuit, quos vel sanctos habebant. Quoniam numerus eorum crescebat, communitates minores factae sunt. Cuius participes conclavia sibi circa oratoria instruere soliti sunt. Tales vici lingua Graeca *laurae'' appellantur. Inde in Thebaide Aegyptiaca prima monasteria orta sunt. Quibus florentibus autem momentum anachoretarum solitariorum sensim decrescebat.

Pater et anachoretarum et eremitarum putatur Antonius abbas.

## Notae 
## Fons
Meyers Großes Konversations-Lexikon, vol 1. Lipsiae 1905, p. 470, quod in interreti relegatur hic.

Categoria:Ascesis
Categoria:Munera in Ecclesia
Alexander Downer

**Alexander Ioannes Downer**, vulgo plene *Alexander John Gosse Downer* (Adelaidopoli natus die 9 Septembris 1951) est politicus Australiae.

Filius politici Alexandri Russell Downer et nepos politici Ioannis Downer, Alexander Ioannes Downer partim Geelong in urbe, partim in Anglia educatus est. Alumnus est universitatis Novocastellensis. Minister a rebus externis a die 11 Martii 1996 usque ad 3 Decembris 2007 fuit, primo ministro Ioanne Howard. A die 27 Iunii 2014 Londinii commissarius principalis Australiae iuxta regimen Britannicum meret.

## Bibliographia 
* "Taking his leave" in *Sydney Morning Herald* (2 Iulii 2008)
* Amy Remeikis, "Alexander Downer: the gaffe-prone conservative and unlikely anti-Trump hero" in *The Guardian* (31 Decembris 2017)

Categoria:Nati 1951
Categoria:Homines vivi
Categoria:Politici Australiae
Categoria:Legati Australiae
Categoria:Alumni Universitatis Novocastellensis
Sciurus carolinensis

***Sciurus carolinensis*** est species mammalium generis *Sciuri*. Habitat Americam borealem orientalem, ubi magnas partes in regeneratio silvarum agit. In Europa autem *Sciurus carolinensis* species invasiva (hoc est, aliena et noxia) habetur.

## Notae 
## Bibliographia 
* 

## Nexus externi 
Categoria:Mammalia Canadae
Categoria:Mammalia Civitatum Foederatarum
Categoria:Animalia urbana
Categoria:Sciuridae
Nausea

**Nausea** est symptoma sensus desiderii vel impetus vomitare, atque saepe spontaneum terminans atque interdum enim perturbationis gravior declaratio interpretari potest.. Saepe alimentis sive medicamentis causa, rarius morbis ventriculi vel intestini vel cerebri nausea oritur. 

* Chemotherapia
* Radiotherapia
* Vomitus

## Nota 
Categoria:Indicia morbi
Tiéman Coulibaly

**Tiéman Hubert Coulibaly** (Bamako in urbe natus) est politicus Maliae. Alumnus est universitatis Sancti Stephani in Francia. Minister a rebus externis a mense Maio 2012, minister rerum civicarum ab anno insequenti, minister a munitione, usque ad diem 3 Septembris 2016. Minister a rebus externis iterum die 30 Decembris 2017 factus est, primo ministro Soumeylou Boubèye Maïga.

## Bibliographia 
* "Une nouvelle génération de leaders politiques" in *Jeune Afrique* (27 Octobris 2010)
* "Mali: le ministre de la Défense limogé après la prise d’une ville par des jihadistes" in *Jeune Afrique* (4 Septembris 2016)

Categoria:Nati saeculo 20
Categoria:Homines vivi
Categoria:Politici Maliae
Categoria:Alumni Universitatis Sancti Stephani
Praeprocessorium C

**Praeprocessorium C** (abbreviatura Anglica: **cpp**) est linguae programmandi C proprium praeprocessorium, quod est, generatim dictu, programma compilatro C separata invocato ante programmam ipsam traducentem. Functio sua est includere *librarias* (Anglice: *header files*), *instructiones magnas* ("magnas"), functiones utiles, *compilationem conditionalem*, *gubernationem linearum*. Ex convento lineae praeprocessori cum symbolo *#* incipitote.

## Functiones praeprocessorii 
### Inclusio librariarum 
Compilatra linguae C viginti quattuor librarias de forma *.h noscunt, assert.h, complex.h, ctype.h, errno.h, fenv.h, float.h, inttypes.h, iso646.h, limits.h, locale.h, math.h, setjmp.h, signal.h, stdarg.h, stdbool.h, stddef.h, stdint.h, stdio.h, stdlib.h, string.h, tgmath.h, time.h, wchar.h, wctype.h, quae singulae vel plurium includi licent vel in parte etiam oportunt.

**Exemplum**
Linea prima, quae praeprocessorii est, cum symbolo *#* incipit, imperans librariam nomine "stdio.h" incluenda (*#include* = includito) esse. 

```cpp
#include 

int main(void)
{
    printf("Salve, munde!\n");
    return 0;
}
```

In exemplo istud inclusio *stdio.h* necessaria est, quod in libraria hac enim programmae functio *printf* (= imprimito) declarata est.

### Inclusio instructionum magnarum 
Utiles instructiones magnas undique sub abbreviatura *macros* notae sunt, quae usori linguae C magis valores occurrant, ut *NULL* (=nullum) sive *EOF* (=finis archivi). Cum inclusione librariarum idonearum sic *macros* aptae tum declaratae adhiberi possunt. 

* C (lingua programmandi)

## Notae 
Categoria:C (lingua programmationis)
Periculum (discretiva)

**Periculum** potest esse:
* Periculum sensu lato: condicio qua damnum vel iniuria fieri potest, fere idem significans ac discrimen
* Periculum stricto sensu: experimentum, vel id, quod fit ab artifice periclitandi ingenii causa et dandi speciminis

## Notae
Țicleni

thumb|left|Situs **Țicleni** in circulo Gorj
thumb|left|Via in **Țicleni** sita
**Țicleni** est Romaniae oppidum 4&nbsp;414 incolarum (anno 2011) et pars circuli Gorj.

## Historia 
Țicleni anno 1612 vicus primo in actis descriptus est. Anno 1968 Țicleni oppidum sublatum est. Initio saeculi 20 hic petroleum et gaseum naturale inventum est atque numerus incolarum crevit.

## Incolae 
Anno 2011 hic 4&nbsp;414 homines habitabant, inter eos 4&nbsp;267 Dacoromanorum atque 53 Zingari. 

## Civitates coniunctae 
* 20px|Francia Villeneuve-d'Ascq, Francia

## Nexus externi 
* Pagina officialis

## Notae 
Categoria:Urbes Romaniae
Harry Kalaba

**Harry Kalaba** (die 12 Iunii 1976 natus) est politicus Zambiae.

Alumnus est universitatis Urbanianae Romae in urbe, ubi philosophiae studuit, atque  iuxta Kampalam. Comitiis annis 2011 et 2016 habitis ab eo anno legatus est parlamento Zambiensi pro circulo Bahati. A mense Septembri 2013 minister terrae et circumiectus, praeside Michaele Sata, sed a die 13 Martii 2014 minister a rebus externis meruit, Quod officium sub praesidatibus Guidonis Scott et Edgari Lungu usque ad diem 2 Ianuarii 2017 retinuit.

## Bibliographia 
* "Zambia's foreign minister resigns as ruling party divide deepens" (3 Ianuarii 2017) apud *Reuters*

* Vincentius Mwale

## Nexus externi 
* "Harry Kalaba" apud parlamentum Zambiense
* "A Knack for Negotiation" (2017) apud *The Business Year*

Categoria:Homines vivi
Categoria:Nati 1976
Categoria:Politici Zambiae
Categoria:Alumni apud Urbanianam
Categoria:Alumni Instituti Gestionis Ugandensis
Canthoum

thumb|Canthoum urbs
**Canthoum** (Vietnamice *Cần Thơ*) est urbs quarta a maxima Vietnamiae, et maxima urbs deltae fluminis Mecon. Censu anno 2014 habito,  incolas habet. Nota est propter mercatum fluitantem, officinas chartarum oryzae, ac fossas venustas.

## Notae
## Pinacotheca 

Imago:Floating Market Can Tho1.jpg|Mercatus fluitans
Imago:Museum of People's Armed Forces, Mekong delta.jpg|Museum militare
Imago:Can Tho Museum.jpg|Museum Canthoense

## Nexus externi 
Categoria:Urbes Vietnamiae
Categoria:Canthoum
Robertus Carr

**Robertus Carr**, praenominibus plenis *Robert John* sed saepius *Bob Carr* appellatus (Matraville natus die 28 Septembris 1947) est politicus Australiae.

In suburbiis Sydnei Novae Cambriae Australis natus, Robertus Carr in eodem suburbio educatus est. Universitatem Novae Cambriae Australis frequentavit. Diurnarius operam dedit, sed ab anno 1983 legatus est conventui provinciali. Minister ab operibus anno 1984, minister ab emptoribus mense Ianuario 1986, primus minister eiusdem provinciae ab anno 1995 factus est. Hoc officium usque in diem 3 Augusti 2005 tenuit eodemque die legationem popularem renuntiavit. Die autem 13 Martii 2012 senator nationalis ministerque a rebus externis nominatus est, prima ministra Iulia Gillard. A binis officiis die 23 Octobris 2013 recedit munusque rectoris instituti coniunctionum Australiae et Sericae apud universitatem technologiae Sydneiensem suscepit.

## Bibliographia 
* Marilyn Dodkin, *Bob Carr: The Reluctant Leader*. UNSW Press, 2003. ISBN 978-0-86840-757-9.
* Andrew West, *Bob Carr: A Self-made Man*. Harper Collins, 2003. ISBN 978-0-7322-7750-5.

## Nexus externi 
* "Former Senator the Hon Bob Carr" apud parlamentum Australiense

Categoria:Nati 1947
Categoria:Homines vivi
Categoria:Politici Australiae
Categoria:Alumni Universitatis Novae Cambriae Australis
Categoria:Professores Universitatis Technologicae Sydneiensis
Laeta Kalogridis

**Laeta Kalogridis** est scaenarista et pellicularum procreatrix Americana.

## De vita et operibus 
Laeta Elizabeth Kalogridis nata est die 30 Augusti 1965 in Floridae urbe Winter Haven. Familia Graeca orta est, nam avus et avia eius ex Calymne migraverant. Ex collegio Davidsoniensi in Carolinae Septentionalis urbe Davidson graduata est, item ex Universitate Texana. Etiam Angelopoli in Schola theatri, pelliculae et televisionis studia exercuit. 

Scaenaria conscripsit pellicularum, sicut:
* *Alexander* (2004) Oliverio Stone moderatore 
* *Ночной дозор* sive *Night Watch* (2004) Timur Bekmambetov moderatore
* *Pathfinder* (2007) Marco Nispel moderatore
* *Shutter Island* (2010) Martino Scorsese moderatore.

Praeterea procreatrix exsecutoria fuit serierum televisificarum, sicut *Birds of Prey* (2002) et *Bionic Woman* (2007), Una cum Patrick Lussier scaenarium cinematigraphicum conscripsit pelliculae *Terminator: Genisys* (2015), quae est quinta pellicula seriei *Terminator* a *The Terminator* anno 1984 inceptae.

## Bibliographia 
* Chris Eggertsen, "‘Altered Carbon’ Creator Laeta Kalogridis: How I Made It in Hollywood" in *Hollywood Reporter* (3 Februarii 2018)

Categoria:Nati 1965
Categoria:Alumni Universitatis Texanae
Categoria:Homines vivi
Categoria:Alumni Universitatis Californiensis Angelopolitanae
Categoria:Scriptores scaenici
Categoria:Alumni Collegii Davidsoniensis
Vincentius Mwale

**Vincentius**, vulgo *Vincent* **Mwale** est politicus Zambiae. Comitiis tribus, annis 2006, 2011, 2016 legatus est parlamento Zambiensi pro circulo Chipangali. Minister a iuventute a mense Februarii 2015, minister a provinciis a Septembri 2016 meruit. Die 3 Ianuarii 2018 Vincentium Mwale promotum esse ad officium ministri a rebus externis falso nuntiatur.

## Notae 
## Nexus externi 
* "Vincent Mwale" apud parlamentum Zambiense
* "Chipangali MP Vincent Mwale is spreading HIV/AIDS through his night club business" (19 Martii 2014) apud *Zambian Intelligence News*

Categoria:Homines vivi
Categoria:Politici Zambiae
Categoria:Nati saeculo 20
Bad Liebenstein

thumb|Castellum Liebenstenianum.
**Bad Liebenstein** est oppidum in Circulo Wartburg Germaniae.

## Historia
Sub caelo prospero ad latus meridianum Silvae Thuringiensis sitas thermas quasdam vicis Grumbach et Sauerborn coniunctis anno 1801 creabant. Nominis autem origo est Burgus Liebenstein saeculi XIII, cuius vestigia cum muro defensorio et ruina palatii Gothici in monte castellano (altitudinis 465 metrorum) adhuc videntur. Usque annum 1673 possessores fuerunt domini Stein; postea administrantes ducatuum Saxoniae Gothensis et Saxoniae Mainingiensis imperatum venerunt.

Saeculo XIX exeunte, Liebenstein, ducibus annuentibus, sedes sanatorium maioratum fiebat. Anno 1800 palatium ducale in multiplexum sanitarium redactum erat, quod in viridario situm est et oratorium Gothicum habet. Nostris diebus quoque refugium sanandorum est. Iam anno 1610 fortitudo sanatoria fontis Casimiri laudabatur. Mora therapeutica tempore Goethii mori recentissimo et dilectioni novissimae fuit. Adolphus Martini, medicus qui thermas aquae frigidae in Elgersburg instituerat, huc vocatus est ad fundamenta sanatoria scientifica corroboranda. Obtinentur et hodie effectus salubres apud homines laborantes defectibus in corde, in cardiovascularibus, in motione. 

Saeculi XIX aedificia plura ad genus classicum erecta sunt, nempe: palatium pristinum principum, fanum parochiale, templum fontium, aula potatoria, villae diversae. Opera udo illita secundum imagines Hadriani Ludovici Richter confecta videri possunt in Villa Feodora anni 1860.

## Res aspectabiliores
In regione circum Liebenstein visitatores alliciunt Catarracta Trusetal, Mons insularis cum semitis migratoriis plurimis, obeliscus Lutheranus apud Steinbach (unde Lutherum protegendum ad Castellum Wartburgense deduxerant), Castellum Altenstein.

## Notae
## Nexus externi
*Situs proprius.

Categoria:Circulus Wartburg
Categoria:Thermae Thuringiae
Categoria:Urbes Thuringiae
Stephanus Bannon

**Stephanus Bannon**, praenominibus plenis *Stephen Kevin* (Norfolciae in Virginia natus die 27 Novembris 1953) est diurnarius Americanus.

Patre e familia Catholica Hibernica orto, Stephanus Bannon partim in Ricmondia apud Benedictinos eruditus est. Alumnus est Instituti Polytechnici Virginiani, postea et universitatis Georgiopolitanae (ubi securitati nationali studuit) necnon scholae mercatoriae universitatis Harvardianae (ubi gestioni commercii), sed iam e Polytechnico absolutus miles ab anno 1978 usque ad 1985 in classi Civitatum Foederatarum meruerat. Postea argentarius, deinde moderator televisificus fuit. Anno 2007 cum aliis (duce Andrea Breitbart) situm diurnarium *Breitbart News* condidit. Die 17 Augusti 2016 iuxta Donaldum Trump, qui eo tempore praesidatum petebat, princeps petitionis exsecutivus fit. Statim die 13 Novembris eiusdem anni, Trump victore, consiliarius a strategematibus factus est, quod munus usque ad 18 Augusti 2017 retinuit.

## Bibliographia 
* Keith Koffler, "Steve Bannon Is Not Done Yet" in *Politico Magazine* (4 Ianuarii 2018)
* Michael Wolff, "Ringside With Steve Bannon at Trump Tower as the President-Elect's Strategist Plots "An Entirely New Political Movement"" in *Hollywood Reporter* (18 Novembris 2016)

Categoria:Diurnarii Civitatum Foederatarum
Categoria:Alumni Universitatis Georgiopolitanae
Categoria:Alumni Universitatis Harvardianae
Categoria:Alumni Instituti Polytechnici Virginiani
Categoria:Milites Civitatum Foederatarum
Categoria:Consiliarii politici
Bad Berka

**Bad Berka** Germanicum oppidum est in Thuringia, in Circulo Weimarer Land situm. Invenitur media in zona protectoria vallis Ilm centralis; Goethius hic in thermis relaxari solitus est.
## Historia
Prima mentio fuit anno 1119 in documento donatorio pro Ecclesia cathedrali Erfordiensi. Post annum 1150 oppidum residentiale factum est gravionum de Berka. Illi sedebant in castello aquatico, quod postea destructum est, ad ripam Ilm dexteram. Anno 1248 monasterium cisterciensium nonnarum a vico proximo München translocandum ad Berka curaverunt. Fanum parochiale anni 1739 in pristino solio monastico erectum est.

Venerunt postea domini Blankenhain, qui oppidum in urbem mutaturi erant: anno 1414 prima vice Berka tamquam urbs denominabatur. Attamen agricolae et burgenses usque saeculum XIX parvitatem loci diligebant; sub dominis Witzleben anno 1592 denique nova statuta introducta sunt, quae autem emolumento urbano vix favebant. Quaestus et commercium lignorum diutius maximi momenti fuerunt.

## Thermales stationes
Fontibus sulpureis ferreisque detectis dux magnus Carolus Augustus thermas instituendas esse censuit. Goethius ipse responsalis in rebus thermalibus fuit, quando Henricum Fredericum Schütz expertum balnearem in viridario conficiendo consulebat. Architectus regionalis Clemens Venceslaus Coudray in urbe reconstruenda, quae incendio anno 1816 demolita esset, omnium benevolentiam et gratias merebatur. Insuper Goethius in erigenda Domo curationis et festorum libenter consilia sua dedit.
## Nova aedificia
Character oppidi tum mutabatur. Platea centralis nundinarum secundum genus classicum et nova curia exortae sunt. Natura ambiens magis magisque in oppidum integrata est et altera domus curationum venit. Fontium divitiae urbi epitheton stationis curationum dedit. Cum sulpurei fontes cesserint, fons mineralis ex puteo Goethii, qui dicitur, usque hodie scaturrit. Hospites non solum eius salubritatem diligunt sed et naturam ambientem amoenam atque Vimariae honestae proximitatem. Magnitudo sanandorum hominum laborant defectibus digestionis, cardiovascularium rerum, metabolismi.

## Excursiones ad plagas proximas
Haud procul a Bad Berka iacent lacus structilis Hohenfelden, oppidum Kranichfeld (e.g. cum Domo Baumbachiana), turris Paulinae et molendinum in Buchfart ubi est et pons ligneus perpulcher.

## Nexus externi
*Situs proprius

Categoria:Thermae Thuringiae
Incitatus

**Incitatus** equus fuit Caligulae imperatori Romano carissimus.

Caligula et munera gladiatoria et ludos circenses valde diligebat, quae non sine magnis expensis edere solebat, quo facilius plebs urbana sedaretur. Pridie ludorum, iussu Caesaris, quae viae ad Circum ducebant a milite claudebantur, ne Incitatus turbaretur.

Hoc studium Caligulae erga equum historici Suetonius et Dio Cassius inter multa alia insana studia, quibus  Caesar flagravit, numerant. Multi credunt fontem harum narrationum unum e multis mordacibus pagellis, quas in Caesarem senatores huius temporis scripserunt, fuisse. Historiographici hoc studium indicium esse putant, quod Caligula in dies dementior fieret (vide etiam Caesaris furor).

Hodie, haec historia saepe ut exemplum sumptuosae superbiae et immanitatis Caesaris habetur. Sic equus sacra aulorum Orientalium perficibat, quae Caligulae non licebat, rationem habens Senatus (ne Senatum obiurget). Equus, quasi incola Imperii pretiosissimus, Imperialis cultus particeps fit (cuius cultus primo saeculo elementum praecipuum vota "pro salute Imperatoris" erant). 

Equum consulatum destinare simulavit Caligula ut Senatus dignitatem laederet: . Hoc auctoritatem Senatus minuebat, quia sic Caligula indicat, nullum Senatorem meritis Incitati aequalem esse. 

Multa dona Caligula equo donavit, inter quae aquarium marmoreum, capistrum eburneum, ephippium purpureum, et monile gemmis margaritisque consertum. Incitatus in Palatio suo habitabat, cum suis servis et supellectilibus pretiosis. Cum Gaius saepe viros honoratissimos  invitaret in nomine Incitati,  opus erat equo spatiis quae illos accipere possent. In his sumptuosis epulis, accepit Incitatus hordeum coloratum auro, sicut cibum, et vinum ex aureo poculo, e quo Imperatori propinavit. Caesar mutavit solitam iusiurandi formulam ut "in bono et in bonis Incitati" fuit et equi sui tam contentus fuit ut eum consulem destinaret ad annum 42 a.C.n. eumque in Senatum legeret.

## Notae 
Categoria:Caligula
Categoria:Equi
Categoria:Animalia celebria
Universitas Vasingtoniensis

**Universitas Vasingtoniensis** est universitas publica Seattli in urbe anno 1861 condita in territorio Vasingtonia. Quod territorium in civitatem anno 1889 conversum est. 

thumb|Aedificium priscum universitatis territorialis Vasingtoniensis anno circiter 1870 luci ope pictum
## Nexus externi 
* Situs officialis

!
Categoria:Constituta 1861
Alcyon

(-onis, m.) vel **halcyon** (Graece Αλκυών) est avis marina. Hoffmannus, ex opinione antiquorum auctorum, eam *παρὰ τὸ εν ἀλὶ κύειν, ex eo, quod in mari concipit et parit, dicta*m credebat, quam etymologiam popularem Chantraine recusat. Chantraine istam avem eamdem atque *Alcidonem Ispidam* esse affirmat.

## De Halcyoneis diebus 
Sic in Iohannis Gesneri *Novo Linguae Et Eruditionis Romanae Thesauro* definitur: 

"Istae (...) aves nidos faciunt in mari media hieme; quibus diebus est tranquillitas ut nihil penitus in mari possit moveri. Inde etiam dies ipsi Halcyonia nominantur. Eo (*partus tempore*) maxime insignes sunt Halcyones. Dies earum partus, maria quique navigant, novere. Ipsa avis paullo amplior passere colore cyaneo ex parte maiore tantum purpureis et candidis admistis pennis, collo gracili ac procero. Alterum genus earum magnitudine et cantu distinguitur et cantu. Minores in arundinetis canunt. Halcyonem videre rarissimum est, nec nisi Vergiliarum occasu, et circa Solstitia, Brumamve, nave aliquando circumvolata, statim in latebras abeuntem. Fetificant bruma: qui dies HALCYONIDES vocantur, placido mari per eos, et navigabili Siculo maxime. (In reliquis partibus est quidem mitius pelagus, Siculum utique tractabile.) Faciunt autem septem ante brumam diebus nidos et totidem sequentibus pariunt. Nidi earum admirationem habent, pilae figura paullum eminenti, ore perquam angusto, grandium spongiarum similitudine, ferro intercidi non queunt, frangunturque ictu valido, ut spuma arida maris. Nec unde confingantur invenitur: putant ex spinis aculeatis: piscibus enim vivunt. Subeunt et in amnes. Pariunt oua quina. *Haec ille conf. Aristot. Hist. Anim. 5, 8 et Aelian. 1, 6. Plin. 2, 46."

## Fontes 
Iohann Matthias Gesnerus, *Novus Linguae Et Eruditionis Romanae Thesaurus'', Lipsiae, 1749. Textus

* Alcyone (mythologia)

!

## Notae
Allecto

**Allecto**, sive **Alecto** (Graece ), in mythologia Graeca est prima ex tribus Furiis cum Tisiphone et Megaera, Aetheris  et Terrae filia (sed etiam Acheron, Pluto, Nox parentes eius aliquando habentur). *Allecto*, hoc est "incessans", dicta est, quod a suppliciis sumendis de improbis numquam absistit sive in inferis sive etiam in terris; unde fortasse adumbrantur conscientiae stimuli et angustiae, quibus impii torquentur. Sicut aliae Furiae, Allecto saepe depingitur alata et vipereo crine incincta.

Vergilius sic Allecto describit, cum Iuno eam ex inferis vocat:

luctificam Allecto dirarum ab sede dearum
infernisque ciet tenebris, cui tristia bella
iraeque insidiaeque et crimina noxia cordi.
odit et ipse pater Pluton, odere sorores
Tartareae monstrum: tot sese vertit in ora,
tam saevae facies, tot pullulat atra colubris.

## Notae 
*465 Alekto
## Nexus externi 
*Onomasticon*, s.v. "Alecto".

Categoria:Deae Graecae
Iacobus Knjažnin

**Iacobus Boris filius Knjažnin** (Russice: Яков Борисович Княжнин, tr. *Jakov Borisovič Knjažnin*; natus Pscoviae die 3 Octobris 1740, mortuus Petropoli die 1 Ianuarii 1791) fuit poëta, fabularum scriptor, ac linguista Russicus. Ante Vladislaum Ozerov poeta tragicus Russicus primus habebatur.

## Vita 
Natus est Pscoviae anno 1740 seu 1742. Parentes eius erant nobiles. Pater, cuius nomen fuit Boris Ioannis filius, fuit vicegubernator Pscoviae. Anno 1756 Petropolim venit. Studebat in gymnasio Academiae Scientiarum, ubi discebat multas linguas. Simul Knjažnin scribebat carmina et odas. Post finem gymnasii nominatus est interprens Collegiae rerum externarum. 

Anno 1769 scripsit primam suam tragoediam. Regina Russiae amavit hanc et Iacobum Knjažnin habuit in favore reginae.

Anno 1773 factus est delictum ab eo, tamen non carnificatus est. Scripsit anno 1789 tragoediam, cuius nomen est "Vadimus Novogardiensis" (Russice: Вадим Новгородский, tr. *Vadim Novgorodskij)*

Mortuus est anno 1791.

## Notae
## Nexus externi 
Categoria:Auctores Russici
Categoria:Incolae Imperii Russici
Categoria:Poetae Russiae
Categoria:Scriptores Russiae
Categoria:Tragici
Bad Blankenburg

thumb|Mediae nundinae in oppido constitutae.
**Bad Blankenburg** est urbs in Circulo Saalfeld-Rudolstadt Thuringiae, in Germania sita. Sex chiliometra ad meridiem et occidentem Rudolphopolis ac triginta septem chiliometra ad meridiem et orientem Erfordiae versus iacet.

## Historia
Si vallem Schwarza intraveris in monticulo, signum oppidi cernes Burgi Greifenstein, quem olim Burgum Blankenburg nominabatur. Inde ab anno 1250, vicus sub burgo oriebatur, cuius prima mentio anno 1323 fuit. Graviones loci e domu Schwarzburg-Blankenburg erant, e qua fuit gravio Guntherus XXI sine dubio illustrissimus, qui anno 1349 rex alter contra Carolum IV electus post quinque menses subito moriretur. Privilegia urbana anno 1456 incolae nacti sunt, quamvis agricolae et burgenses parvitatem et statum pusillum adhuc longe nolentes volentes conservaturi essent.

Castellum ruina caduca facta est, antequam anno 1831 palatium annoque 1927 belfredum redintegrata sunt; insuper falconaria ars rursum effloret. Mense Iunio quotannis festivalia castellana celebrantur, quae tempora vetera visitantibus revocent. 

Maximi momenti fuerunt ad oppidum promovendum viticultura usque ad saeculum XVII vigens, necnon metalla cuprea argenteaque. Anno 1744 incendium saeviebat et aedificia plurima velut curia antiquissima (anni 1440) et fanum parochiale reficienda fuerunt.
 
## De thermis et infantium educatione
Iam anno 1840 statio balnearis in aquis frigidis fuit; natura ambiens amoenissima et zonae venatoriae permultae circumcirca identidem hospites peregrinos alliciebant. Anno 1911, epitheton ornans oppidi thermalis rite agnitum atque adiudicatum est.

Fridericus Fröbel paedagogus in plagis pulchris migrans notionem horti liberorum excogitasse fertur. Anno 1840, revera paedotropheum omnis orbis terrarum primum Albimontii institutum est. Museum in historica casa super cellam situm istud momentum et emolumenta paedagogica hinc emanantia bene clarat. Etiam Museum Fröbel inspectioni patet. Diu etiam schola Thuringiensis in athleticis sedem in Bad Blankenburg habuit.

## Excursiones finitimae
Inter res visu dignas citentur hae: Burgus Greifenstein, mola alata in Dittrichshütte, zona protectoria montana Kesselberge, semita migratoria Froebeliana, vallis Schwarza.

## Nexus externi
*Situs proprius

## Notae
Categoria:Thermae Thuringiae
Categoria:Urbes Thuringiae
Swanville

**Swanville **est urbs in Comitatu Morrison, in civitate Minnesota, in Civitatibus Foederatis Americae. Parva urbis pars in Comitatu Todd iacet. Urbi sunt 350 incolae. Incolae nomen Swanville urbi daverunt propter flumen Swan, quod per urbem fluit. Maxima via in urbe est Minnesota State Highway 28.

## Nexus externi 
* Quidam situs interretialis.

Categoria:Urbes Minnesotae
Abdusalam Omer

**Abdusalam Omer** sive orthographia Somaliensi **Cabdisalaan Omeer** (natus anno fere 1955) est politicus Civitatum Foederatarum et Somaliae.

E gente Gadabuursi et regione Awdal oriundus, in Somalia usque ad annum aetatis sedecimum, deinde in Civitatibus Foederatis educatus est. Alumnus est Collegii Bostoniensis, Universitatis Civicae Oclahomensis, Universitatis Tennesiensis. Vasingtoniae in urbe iuxta regimen urbanum ab anno 1992, iuxta Argentariam Mundanam ab 2001, sed ab anno 2002 pro Nationes Unitas in Somalia regionesque secessas Puntlandia et Somalilandia operam dedit. Die 17 Ianuarii 2013 gubernator argentariae centralis Somaliensis factus est, deinde minister a rebus externis a die 27 Ianuarii 2015 usque ad 29 Martii 2017.

## Bibliographia 
* "Somali central bank governor denies U.N. charges over funds" (2 Iulii 2013) apud *Reuters*

## Nexus externi 
* Situs ministerii rerum externarum

Categoria:Politici Somaliae
Categoria:Incolae Vasingtoniae (D.C.)
Categoria:Nati 1955
Categoria:Alumni Collegii Bostoniensis
Categoria:Alumni Universitatis Tennesiensis
Categoria:Alumni Universitatis Civicae Oclahomensis
Categoria:Homines vivi
Theodorus-Heuss-Gymnasium Hailprunna

[thumb|Theodorus-Heuss-Gymnasium [Hailprunnae situm]]
**Theodorus-Heuss-Gymnasium** est gymnasium in urbe Hailprunna in Germania. Scholae radices in saeculum quintum decimum adferunt, quo tamdiu schola Latina urbana exstabat, antequam anno 1620 in gymnasium translata est. Ab anno 1827 usque ad annum 1938 Gymnasium Carolinum (*Karlsgymnasium*) vocabatur. Ab anno 1950 ineunte tandem gymnasium ex primo Praeside Foederalis rei publicae Germaniae, Theodoro Heuss, qui illic prius discipulus erat, nominatur. Profecto hoc in gymnasio in medio urbis iacente lingua Latina adhuc docitur. 

## Forma eruditionis 
Semestre scholari 2006/2007 ineunte forma scholae unica discipulis iam ab classibus initio quintis simul duo linguae et Latinae enim et alterae Anglicae discendae sunt. Discicpulis tum ab classi octava inter linguas Francogallicae et Graecae antiquae facultas linguam alienam tertiam eligendi est. In linguae alienae tertiae locum disciplina *NWT* (scientiae naturales et artes technologicae) eruditur.

Schola autem linguae Gracae atiquae discipulis propterea disciplina linguae Francogallicae offert, ergo discipuli fructum intra  linguarum formam antiquarum quoque ex condicione hac ad plures linguarum alienarum hodiernarum discendum capere possunt. Postremo testimonium vel Gymnasii Europaei obtinatur. Huc vero condicione linguas alienas etenim duas antiquas et duas hodiernas disci opus est.

## Magistri discipulique clari 
thumb|Philippus Melanchthon
* Theodorus Heuss (discipulus et primus Praeses foederalis Germaniae 1884—1963)
* Gulielmus Nestle (magister et philologus, 1865—1959)
* Philippus Melanchthon (discipulus et theologus, (1497—1560)
* Ioannes Oecolampadius (discipulus et theologus Helveticus, (1482—1531)
* Fred Sandback (discipulus et artifex Americanus, (1943—2003)
* Erhardus Schnepfius (discipulus et theologus, (1495—1558)

* Humanismus
* Schola Latina
* Theodorus Heuss

## Notae 
## Bibliographia 
* Theodorus Heuss (1963). *"Vorspiel des Lebens", Jugenderinnerungen* (Praeludium vitae, recordationes iuventutis), editus apud *Büchergilde Gutenberg*. 
* Alfred Kolbeck (1971). *350 Jahre Gymnasium in Heilbronn*. *Festschrift zum Jubiläum des Theodor-Heuss-Gymnasiums. Stadtarchiv Heilbronn, Heilbronn (Veröffentlichungen des Archivs der Stadt Heilbronn. Band 17*) 
* Friedrich Pressel (1988). *Heilbronn und sein Gymnasium (Beitrag von 1900)* (Hailprunna cum gymnasio suo). *In: Aus der Heilbronner Stadtgeschichte. Historischer Verein Heilbronn, Hailprunnae* 
* Ernst Roller (1970). *Musikpflege und Musikerziehung in der Reichsstadt Heilbronn)* (Cura eruditioque musicalis in urbe imperiali Hailprunna). *Stadtarchiv Heilbronn, Hailprunnae (Kleine Schriftenreihe des Archivs der Stadt Heilbronn. Band 1)* 

## Nexus externi 
* Gymnasii situs interretialis 

Categoria:Gymnasia Germaniae
Ziegenrück

flumen]]
**Ziegenrück** vicus est in Circulo Saale-Orla Thuringiae, in Germania. Una cum oppido Ranis communitatem administratoriam iniit.
## Historia
Vicus Ziegenrück situs est inter lacus structiles Hohenwartetal et Bleilochtal. Carolus Magnus hic fortalicium contra Sorabos construxisse fertur. Mentio prima anno 1258 fuit sub nomine Slavico *Czeganrucke* quod flexum fluminis significat. Castelli nunc salvantur grangia (quae saeculo XIX iudicium fuit) et caminata rectangularis.Incolae circum burgum habitantes oppidum modernum ex anno 1328 formabant, quod anno 1525 autem propter auxilium agricolis seditiosis datum sua privilegia perdidit. Possessores fuerunt graviones de Orlamünde, postea casa Wettin, annis inter 1815 et 1945 denique Borussi.

## Res aspectabiliores
Ecclesia opere Francigeno novissimo naves tres habet et cameram magnam, cui addita est casa parochialis cum ianua generis Renati. Curia saeculi XVI figuras habet allegoricas quae quaestus varios monstrent agricolarum venatorum pastorum. Statio energetica aquae fluentis vetustissima in tota Europa in Ziegenrück invenitur, ubi postea museum energiae aquaticae usitandae (Theodisce: *Museum für Wasserkraftnutzung*) instituerunt. Anno 1558 mola Fernmühle primo indicata erat, quae mutata annis a 1900 ad 1965 officinae energeticae fuit. 

Res periegeticae nostris diebus maximi momenti sunt. Citata caminata in monte castellano in deverticulum iuvenum redacta est. Piscinae et campi tentorii, migratio et cumbarum locatio homines multos sese recreaturos alliciunt.
## Nexus externi
*Situs proprius
Circulus Greiz

**Circulus Greiz** (Theodisce: *Landkreis Greiz*) circulus terrae quidam est in Thuringia, Germania. Caput eius est Graecia Variscorum. Alia oppida magni momenti sunt Bad Köstritz, Hohenleuben, Wyda et Zeulenroda-Triebes.

## Nexus externi
*Domestica pagina huiusce circuli
Ioannes Maier

**Ioannes** (Germanice *Jens*) **Maier** (natus die 10 Februarii 1962 Bremae) iudex et reum politicarum peritus Germanicus factionis AfD est.

## Iuventus et munus 
Maier Bremae natus et eruditus est. Postquam scholam finivit, Tubingae iurisprundentiae studebat atque anno 1986 primam probationem adeptus est. Anno 1991 secundam probatio ei in Saxonia Inferiore data est. Tum in ministerio scholarum Saxoniae operam dedit. Ab anno 1992 delator publicus erat et annis 1992 - 1996 apud scholam superiorem administrationis Misniae docuit. Ab anno 1997 iudex Dresdae est.

## Vita politica 
Ad usque annum 1986 Maier sodalis factionis SPD erat. Anno 2013 ad novam factionem dextrae AfD accessit. Mense Septembri 2017 legatus ad Dietam Foederalem Germaniae electus est.

## Contro versiae 
Maier pars alae dextrae factionis est. Mense Maio 2016 indagatori extremae dextrae iudicio suo prohibuit, ne factionem NPD crimini daret, NPD facinora rassistica moliretur.
Mense Ianuario 2017 Dresdae dixit, in Europa hodie "gentes mixtae" crearentur. Praeterea regentes Germaniae culpa Holocausti Germanorum quasi cultum venerarentur. Factio extremae dextrae NPD sola Germaniam adiuvavisse.
De Andreae Behring Breivik Tromocrate Norwegicus dixit eum esse desperatione adductus homines multos interfecisse.
Die 3 Ianuarii 2018 filium tennilusoris Boris Becker, Noah Becker, apud twitter "seminigritam" nominavit. Paulo post affirmavit id adlatus eius se insciente scripsisse. Idcirco etiam factione sua atque praeside factionis Georgio Meuthen vituperatus est.

## Familia 
Maier uxorem duxit atque liberos duos habat.

## Nexus externi 
* Biographia apud situm interretialem Dietae Foederalis Germaniae
* Pagina personalis

## Notae 
Categoria:Legati Diaetae foederalis Germaniae
Categoria:Iudices Germaniae
Bad Köstritz

**Bad Köstritz** urbs est in oriente Thuringiae, in Germania, ad flumen Alestram sita, in Circulo Greiz.
## Historia
Origo loci fuerunt duae sedes equestres, cuius prima mentio anno 1320 facta est. Feudum margraviorum Misniensium post annum 1350 Rusae dominationi fuit. Situs felix ad viam militarem ducentem a Gerapoli trans Isenbergam Thuringorum ad Ienam emolumento urbano valde profuit. Ex anno 1543 in braxatorio cerevisia nigra suavissima conficitur (Theodisce: *Köstritzer Schwarzbier*); post incendium braxatorium  novum in alam quandam castelli translatum est.

## Res aspectabiliores
Castellum aedificium simplex est anno 1704 confectum, cuius restantes partes sunt turris et ala antica. Alia anno 1972 modo barbaro destructa sunt. Viridarium cum variis monumentis minimis anno 1804 confectum etiam theriotropheum parvum habet, quo traditiones feudales nonnullae evocantur. Ecclesia protestantica Sancti Leonardi anno 1718 reconstructa est. Urbi fuit olim et paedagogium notissimum ad filios nobilium educandos. 

In caupona pristina nominata *Ad gruem auream* natus est anno 1585 musicographus illustrissimus Henricus Sagittarius qui primam operam Germanicam componens praefectus musicus Dresdae et Torgaviae fuit. Anno 1985 ibidem museum in eius honorem institutum est; quotannis mense Octobri festivalia musicae celebrantur.

## Thermae et flores
Ex anno 1864 in sale arenaque homines podagra et rheumate laborantes curantur, tamen iam viginti annos ante prima statio balnearis erat instituta. Salina Heinrichshall haud procul sita salem providebat. Epitheton officiale oppidi balnearis anno 1926 tributum est, anno 1927 privilegia urbana incolis probis concesserunt. 

Ars horticulturalis maximi momenti in urbe Bad Köstritz est. Schola specialis ab Ioanne Settegast fundata in toto orbe terrarum nota est. Arbores rosae dahliae et hodie coluntur et caute in statum emendatum redduntur. Aestate finiente incolae gaudent festo dahliarum anniversario.

## Nexus externi
*Situs proprius

Categoria:Circulus Greiz
Ateles fusciceps

***Ateles fusciceps*** (binomen a Gray anno 1866 statutum) est species generis *Atelis* ("simiiformium araneorum"), unus e Platyrrhinis, qui silvas ab America Media ad Americam Australem habitat. In Columbia, Nicaragua, et Panama endemicus est.

## Notae
## Bibliographia 
* Colin J. Chapman, Lauren A. Chapman, "Reproductive Biology of Captive and Free-ranging Spider Monkeys" in *Zoo Biology* vol. 9 (1990) pp. 1-9
*Cuarón, A. D., A. Shedden, E. Rodríguez-Luna, P. C. de Grammont, et A. Link 2008. *Ateles fusciceps.* *The IUCN Red List of Threatened Species* e.T135446A4129010. Textus. .
* J. F. Eisenberg, "Reproduction in two species of spider monkeys, Ateles fusciceps and Ateles geoffroyi" in *Journal of Mammalogy* vol. 54 (1973) pp. 955-957
* J. F. Eisenberg, "Communication mechanisms and social integration in the black spider monkeys, Ateles fusciceps robustus and related species" in *Smithsonian Contributions to Zoology* vol. 213 (1976) pp. 1-108

## Nexus externi 
Categoria:Species animalium
Categoria:Taxa Gray
Categoria:Taxa 1866
Categoria:Atelidae
Angiopathia

***Angiopathia*** sive ***vasculopathia*** est terminus generalis ad morbos vasorum sanguineorum (arteriarum, venarum. capillarium) describendos. Causae (aetiologiae) variarum angiopathiarum notae sunt, ut vasorum inflammationes, reactiones systematis immunitatis. Equidem angiopathiae non unius modi corpus damnent. Pro eo indicia morborum angiopathia effectorum multiplicia sunt.

Inter angiopathias atherosclerosis momentum maius quoad salutem habet. Quidam morbi ut diabetes mellitus, hypertonia, hyperlipidaemia post multos annos structuram vasorum detrimento afficiunt ac tandem perfusioni tantopere obsunt, ut angustiae (stenoses) in periculosos vitam minantem statūs adducant, inibi ischaemias ut in apoplexia cerebri *ischaemica* sive in infarctu cordis producentes.

## Macroangiopathia et Microangiopathia 
Duo typi angiopathiarum dividuntur: Macroangiopathiae sunt angiopathiae vasorum maiorum et maximorum, microangiopathiae invicem angiopathiae vasorum minorum et minimorum (*small vessel disease*).

* Apoplexia cerebri
* Diabetes mellitus
* Infarctus cordis

## Notae 
## Nexus externi 
* Pagina interretialis cum imagine angiopathiae diabeticae. 

Categoria:Morbi
Categoria:Vasorum morbi
!
Receptorium adrenergicum beta-1

**Receptorium adrenergicum ß1** cum abbreviatura  **ADRB1** internationali est grex trium receptoriorum neurotransmissoris adrenergicorum et receptoriorum proteino G copulatorum. Variae neurotransmissores et stimulantes et inhibitores notae sunt. In hominibus genum ADRB1 in chromosomate 10 situm est. 

## Natura physiologica 
Receptorium adrenergicum ß1 est superfamiliae receptoriorum proteino G copulatorum membrum. Neurotransmissores, qui in receptorium ß1 incidunt, diversos effectus perficiant: 
* glandulas salivarias stimulare 
* indicis cardiaci augere
* reninum ex cellulis iuxtaglomerularibus liberae 
* lipolysem augentem
* relaxationem musculi detrusoris vesicae urinariae
* in cerebro

## Genetica 
In hominibus genum ADRB1 in chromosomate 10 (10q25.3) situm est. Geni ADRB1 polymorphismis causa pulsus mutatus sive insufficientia cordis oriuntur.

* Cor
* Receptorium adrenergicum α1
* Vesica urinaria

## Notae 
B
Tilman Riemenschneider

**Tilman Riemenschneider** (natus circa annum 1460 Hagiopoli in Eichsfeldia, mortuus die 7 Iulii 1531 Norimbergae) fuit Germanus fictor et sculptor lignarius necnon homo politicus. Nominabant eum *Magistrum Till*. Inter artifices in transitu inter epochas Gothicam et Renatam iste homo revera maximi momenti est. 
## Vita
Iuventutem transegit Osterodae ad Harthicos montes. Artem sculptoriam verisimiliter Argentorati et Ulmae edidicit. Anno 1483 certe Herbipoli socius opificis lignarii cuiusdam fuit et 1485 ibidem civis factus est. Pluries eum senatorem in consilium urbanum mittebant, anno 1520 vel burgimagister creatus est. Propterea quod pronus in agricolas seditiosos Belli rustici Germanici fuit, captus et tortus et ab officiis dimissus est.

## Opera
Exaravit lapideum sepulchrum Eberhardi de Grumbach (+1487) in fano ad Rimpar (Provinciae Franconiae Inferioris), statuas Adam et Evae (1493) in porta meridiana Ecclesiae Deiparae Herbipolitanae, ibidem statuas Iesu et Ioannis Baptistae ad antas (1500–06), ibidem sepulchrum Conradi de Schaumberg (+1499), sepulchra episcoporum principum de Scherenberg (+1495) et Laurentii de Bibra (+1519) in ecclesia cathedrali Herbipolitana, deplorationem Christi tam in fano ad Herbipolim-Heidingsfeld (1508) quam in caelamine alto in fano ad Maidbrunn (1525). 

Opus eius magnum autem quoad sepulchralia est monumentum in honorem imperatoris Henrici II et eius uxoris Cunigundae quod in ecclesia cathedrali Bambergensi (confectum anno 1513) spectare potueris.

Inter altaria sculpta mentio fiat de ara Sanctae Magdalenae ad Münnerstädt (1490), de ara Deiparae ad Creglingen (post annum 1495), de ara Sanguinis sancti in Ecclesia Sancti Iacobi in Rothenburg ob der Tauber et de ara Crucis sanctae ad Detwang (circa annum 1500); aliae arae famosissimae sunt Hailprunnae, ad Grabfeld-Bibra (Circuli Schmalkalden-Meiningen) et in multis museis (e.g. Norimbergae, Monaci). 

Imago Mariae in rosarum corolla in delubro peregrinatorio ad Volkach quoque maximi momenti est. 

## Gravitudo
Inspirabant labores Riemenschneider opera Martini Schongauer necnon Georgius Syrlin. Dramatica abhorruit praeferens severitatem clementem cum gratia tenera et decorationem. Berolini anno 1888 Streit opera 93 prelo mandata edidit.

## Bibliographia
*E. Tönnies: *Leben und Werke des Würzburger Bildschnitzers Tilman Riemenschneider*, Argentorati 1900

*6145 Riemenschneider
## Nexus externi
Zeulenroda-Triebes

**Zeulenroda-Triebes** oppidum incolarum 17 milium est in oriente Thuringiae, in Germania situm, in Circulo Greiz.
## Historia
Mentio prima sub nomine *Zulenrode* anno 1325 facta est, cum fundatum erat oppidum ad Montes lapidis sectilis Thuringienses in compito viarum commercialium in Bohemiam et Regnum Francorum ducentium. Privilegia urbana anno 1438 concessa sunt et negotiationum focus magnus fiebat. Anno 1492 Henricus Gerapolitanus oppidum tamquam pignus genero Graeciam Variscorum incolenti transtulit. Usque annum 1918 oppidum in Principatu Rusae lineae maioris fuit, antequam anno 1920 in Thuringiam integraretur. Non solum Bellum rusticum Germanicum sed etiam Bellum triginta annorum multa damna afferebant. Anno 1700 oppidum denuo efflorebat.

## Quaestus
Instrumenta varia fabricabantur in Zeulenroda, maximi momenti autem fuit tibialium linteorumque fabricatio cuius sodalitates anno 1774 coalescebant. Technicam omnem ipsi in situ excogitaverunt arte tignaria exquisita et cummis tractatione auxiliantibus. Supellectiles multae et variae quoque hic confectae sunt.

## Res aspectabiliores
Incendiis multis (e.g. annis 1790 et 1818) multa aedificia historica demolita sunt. Plateam centralem nundinarum in genere Classico reconstruxerunt, anno 1820 Ecclesiam Trinitatis, anno 1828 curiam perpulcram cum turri 38 metrorum et statua Themidis in fastigio. Anno 1969 aquae salientes advenerunt cum statua carparum viri qui dicitur.

In museo urbano clarant regionis historiam, quaestus, mores, cultum civilem. Excursiones migratoriae hinc fieri possunt in silvas Rabensleite, in lacum structilem Zeulenroda, in saltus Pöllwitzer Wald.

## Nexus externi
*Situs proprius

Categoria:Circulus Greiz
Cephalalgiarum morborum classificatio internationalis

**Cephalalgiarum morborum classificatio internationalis** (Anglice: *International Classification of Headache Disorders*) cum abbreviatura internationali **ICHD** est classificatio cum hierarchia propria omnium capitis doloribus morborum secundum Societatem Cephalalgiarum Internationalis (*IHS*). Illa classificatio officialis cephalalgiarum ordine mundi sanitario accepta et anno 1992 fuit pars editionis decimae *classificationis sua internationali morborum* (ICD-10). Quaeque classium dolorum explicita criteria diagnostica continent, significans hos criteria includere quantitates, sed non termini vagi ut *diverse* vel *generaliter*..

* Cerebrum

## Notae 
## Nexus externi 
Categoria:Neurologia
Statinum

[thumb|[Lovastatinum est statinorum substantia una.]]
**Statina**, inhibitores quoque HMG-CoA reductasis notae, sunt grex lipoproteina minuentia, ideo hyperlipidaemiarum tractationis idonee, medicamentorum.  

Varia statina adhibentur, ut Atorvastatinum, Lovastatinum, Pravastatinum, Simvastatinum. 

## Machinatio statinorum 
[thumb|400px|Contextus biochemicus [enzymum|enzymi HMG-CoA reductasis. Statina hoc enzymum obsident.]]
Statina enzymum hydroxy-methylo-glutarylo-coenzymi-A reductasis (HMG-CoA reductasis) inhibitores competitivi obsident. Eo modo statina cholesteroli synthesem inhibent, multitudo LDL in sanguine minuent. Non pronuper investigatores effectus adversarios ad metabolismum spectare quoque monebant, imprimis ad myopathiam statinis.

### HMG-CoA reductasis 
3-Hydroxy-3-methylo-glutarylo-coenzymi A reductasis est a NADH et NADPH dependens enzymum intra iter metabolicum acidi mevalonati, cuius duo producta sunt isopentenyli pyrophosphatum (IPP) et dimethyloallyli pyrophosphatum (DMAPP). Ambo formationis terpenoidorum  (seu isoprenoidorum) necesse sunt, propterea terpenoida nidamentum plus quam 30,000 substantiarum chemicarum servant, non solum cholesteroli sed aliarum ut haemis, vitamini K, coenzymi Q10 et omnium hormontum steroidalium.

## Effectus non grati 
### Myopathia statinis sociata 
Interdum hebdomadibus vel mensibus paucis, quo statinum consumebatur, imbecillitas musculorum observatur. Imbecillitas haec, myopathia dicta, motus corporis impedire queat, etiam renum functionem, si rhabdomyolysis (dissolutio structurarum musculorum) saeviat. Symptomata gravissima vel discontinuationem medicamenti pernecesse faciendi iubeat.

## Substantiae 
* Cholesterolum
* Mitochondrium

## Notae 
Categoria:Lipida